РЕПУБЛИКА СРБИЈА

НАРОДНА СКУПШТИНА

Одбор за oбразовање, науку,

технолошки развој и информатичко друштво

14 Број: 06-2/30-21

12. фебруар 2021. године

Б е о г р а д

З А П И С Н И К

ЧЕТВРТЕ СЕДНИЦЕ ОДБОРА ЗА OБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО

ОДРЖАНЕ 11. ФЕБРУАРА 2021. ГОДИНЕ

 Седница је почела у 13,30 часова.

 Седници је председавао Муамер Зукорлић, председник Одбора.

Седници су присуствовали чланови Одбора: Милица Дачић, Невена Ђурић, Наташа Јовановић, доц. др Михаило Јокић, Братислав Југовић, Милијана Сакић и Горан Спасојевић.

Седници су присуствовали заменици чланова Одбора: Јелена Обрадовић (Милош Банђур), Биљана Јаковљевић (Милица Дачић), Слободан Алавања (доц. др Михаило Јокић), др Емеше Ури (dr Emese Úri) ﴾Нандор Киш (Nándor Kiss)﴿, Марина Рагуш (Софија Максимовић), Светлана Милијић (Владица Маричић) и Милан Радин (проф. др Љубиша Стојмировић).

Седници нису присуствовали чланови Одбора: проф. др Марко Атлагић, проф. др Предраг Марковић, Живота Старчевић и Самира Ћосовић, нити њихови заменици.

 На предлог председника Одбора је, једногласно (12 гласова - ЗА), усвојен следећи дневни ред:

Д н е в н и р е д

1. **Разматрање предлога за организивање јавног слушања на тему: „Дигитализација у Србији – где смо данас“.**

Пре преласка на рад по утврђеном дневном реду, Одбор је једногласно (12 гласова - ЗА) усвојио Записник са треће седнице Одбора, која је одржана 26. јануара 2021. године.

 Прва тачка дневног реда: **Разматрање предлога за организивање јавног слушања на тему: „Дигитализација у Србији – где смо данас“.**

Уводне напомене поводом ове тачке дневног реда изнео је Муамер Зукорлић, председник Одбора. Председник је обавестио присутне и упознао их са предлогом Марине Рагуш, председницом Пододбора за дигитализацију и информатичко друштво, да Одбор за образовање, науку, технолошки развој и информатичко друштво организује прво јавно слушање.

Марина Рагуш, заменик члана Одбора, образложила је свој предлог о организовању јавног слушања на тему: „Дигитализација у Србији – где смо данас“. У уводној речи је г-ђа Рагуш навела, да је идеја да се организује прво, уводно јавно слушање, које ће бити само једно у низу јавних слушања које треба организовати, када је реч о области дигитализације и информационих технологија. Канцеларија за информационе технологије и електронску управу Владе Републике Србије биће главни партнер Одбора у реализацији планираног јавног слушања, као и свих будућих када будемо обрађивали теме од општег друштвеног значаја у овој области. Планирано је да током првог јавног слушања, представници Канцеларије представе електронске сервисе, које потписује Канцеларија за информационе технологије и изванредно организовану вакцинацију у Републици Србији и софтверска решења вакцинације, која је похваљена од стране и међународних организација и престижних часописа, везано за овако осетљиву тему као што је епидемија корона вируса. Током јавног слушања, биће представљени сви електронски сервиси, будући планови Канцеларије за информационе технологије и електронску управу ( „дигитално здравство“) и изазови са којима се целокупно друштво суочава у процесу дигитализације а тиче се заштите података о личности, безбедности мреже, информационе инфраструктуре и друго. Једном речју, јавна слушања ће дати одговоре на друштвено значајне теме, као што је безбедност деце на интернету, крађе података, „вештачка интелигенција“, системска законодавна решењакако би се помогао и поспешио развој целокупног еко система „IT“ сектора. Планирано је и да представник генералног секретаријата Народне скупштине за информационе технологије и одржавање система, упозна учеснике јавног слушања о значају Споразума, који ће бити потписан након јавног слушања, између представника Народне скупштине Републике Србије и Канцеларије за за информационе технологије Владе Републике Србије о стварању „*Disaster recaveru*“ локације, где Народна скупштина стиче могућност да безбедно и сигурно чува све своје податке на државној локацији „*Data centar*“ у Крагујевцу.. Други део јавног слушања је предвиђен за дискусију и сви присутни народни посланици ће моћи да постављају питања везана за досадашњи рад Канцеларије, досадашње електронске сервисе и информационе технологије, даље планове и изазове са којима се сусреће Канцеларија.

Марина Рагуш је упознала чланове Одбора да је предлог да се на прво јавно слушање, поред чланова Одбора и других народних посланика, позову представници Канцеларије за „IT“ и „е-управу“ Републике Србије, представници „УНДП“, Друштва за информатику Србије, „ИТ“ заједнице, цивилног друштва и „IT“ медија. Такође, предложила је, да се прво јавно слушање одржи 26. фебруара 2021. године, у Дому Народне скупштине, Трг Николе Пашића 13, са регистрацијом учесника од 10,00 часова и почетком у 10,45 часова, одржи прво јавно слушање на тему „Дигитализација у Србији – где смо данас“.

Поводом ове тачке дневног реда није више било дискусије.

 Одбор је, у складу са чланом 84. Пословника, једногласно (13 гласова - ЗА), усвојио Предлог и **донео Одлуку** да се 26. фебруара 2021. године, у Дому Народне скупштине, Трг Николе Пашића 13, са регистрацијом учесника од 10,00 часова и почетком у 10,45 часова, **одржи прво јавно слушање на тему „Дигитализација у Србији – где смо данас“**, на које ће бити позвани чланови Одбора, народни посланици, представници: Канцеларије за „IT“ и „е-управу“, УНДП, Друштва за информатику Србије, „IT“ заједнице, цивилног друштва и „ИТ“ медија.

 Након доношења Одлуке о организовању јавног слушања, Горан Спасојевић, члан Одбора и председник Пододбора за омладину и спорт, информисао је присутне да ће се 17. фебруара 2021. године, са почетком у 11,00 часова, у згради Општине Стари град, бити одржана јавна расправа о Нацрту закона о изменама и допунама Закона о спречавању допинга у спорту, у организацији Министарства омладине и спорта и позвао чланове Одбора да узму учешће у јавној расправи.

 Седница је завршена у 13,55 часова.

 СЕКРЕТАР ПРЕДСЕДНИК

 Муамер Зукорлић